Η ουγγρική Βουλή συνεχίζει τη σκληρή της στάση προς τους μετανάστες, υιοθετώντας νόμο που επιβάλλει φορολογία 25% σε ΜΚΟ αν προβαίνουν σε «προπαγανδιστική δράση που προωθεί θετικά τη μετανάστευση», γράφουν οι Financial Times.

Η νομοθεσία εγκρίθηκε χθες σε επείγουσα συνεδρίαση και η υιοθέτησή της αντανακλά μια απειθή στάση, μία μέρα αφότου η Ευρωπαϊκή Επιτροπή εκκίνησε διαδικασίες παραβίασης κατά της Ουγγαρίας λόγω των νόμων για τη μετανάστευση που δεν συνάδουν με τα νομικά πρότυπα της Ε.Ε.

Η Ουγγαρία είναι μια από τις χώρες της Ε.Ε. που επέδειξε τη μεγαλύτερη αντίσταση στην αποδοχή αναζητούντων άσυλο και αντιτάχθηκε στα σχέδια για υποχρεωτική ποσόστωση μεταναστών στις χώρες.